b'\n_START_ARTICLE_\nKomet Tempel-Tuttle\n_START_SECTION_\nOdkritje\n_START_PARAGRAPH_\nKomet Tempel-Tuttle sta neodvisno odkrila nem\xc5\xa1ki astronom Wilhelm Tempel (1821\xe2\x80\x931889) 19. decembra 1865 in ameri\xc5\xa1ki astronom Horace Parnell Tuttle (1839\xe2\x80\x931923) 6. januarja 1866.\n_START_SECTION_\nZna\xc4\x8dilnosti\n_START_PARAGRAPH_\nPremer jedra kometa je 3,6 km._NEWLINE_V letu 1699 ga je opazoval tudi nem\xc5\xa1ki astronom Gottfried Kirch (1639\xe2\x80\x931710), vendar ni opazil, da je to periodi\xc4\x8dni komet.\n_START_SECTION_\nMeteorski roj\n_START_PARAGRAPH_\nKomet Tempel-Tuttle je star\xc5\xa1evsko telo za meteorski roj Leonidov. Tirnica kometa seka tirnico Zemlje tako, da se snov, ki jo izvr\xc5\xbee komet med prehodom skozi perihelij, ne razpr\xc5\xa1i dovolj do sre\xc4\x8danja z Zemljo. To pomeni, da je snov, ki jo je za seboj pustil komet, \xc5\xa1e dovolj zgo\xc5\xa1\xc4\x8dena, da pride do mo\xc4\x8dnej\xc5\xa1ega 33 letnega cikla meteorskih rojev Leonidov.'